Author: schwingerova
Last saved by: sulik
Company: MP SR

PREDKLADACIA  SPRÁVA

	Ministerstvo pôdohospodárstva Slovenskej republiky vypracovalo podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky  vydávania aproximačných nariadení vlády Slovenskej republiky v znení zákona č. 207/2002 Z. z. a na vykonanie § 3 ods. 2 zákona  č. 488/2002 Z. z. o veterinárnej starostlivosti a o zmene niektorých zákonov návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 286/2003 Z. z. o požiadavkách v záujme ochrany zdravia ľudí pri výrobe a uvádzaní na trh , mäsových výrobkov a určitých ostatných produktov živočíšneho pôvodu.

	Predloženým návrhom sa mení a dopĺňa nariadenie vlády Slovenskej republiky č. 286/2003 Z. z. v zmysle zmien a doplnkov smernica Rady 77/99/EHS z 21. decembra 1976 o zdravotných problémoch, ktoré ovplyvňujú produkciu a uvádzanie na trh mäsových výrobkov a určitých ostatných produktov živočíšneho pôvodu (Úradný vestník Európskych spoločenstiev, L 26,  31.1.1977 s.85), ktorá si vyžaduje implementáciu v Slovenskej republike a ktorá bola  predmetným nariadením transponovaná a v zmysle pripomienok Európskej komisie k tomuto nariadeniu vlády.  

Návrh  novely nariadenia bol predložený  na medzirezortné pripomienkové konanie.

V Legislatívnej rade vlády Slovenskej republiky  bol prerokovaný dňa 6.apríla 2004, jej pripomienky a odporúčania sú v prevažnej miere  zapracované. Na rokovanie vlády sa predkladá v novom znení.
	
Predložený návrh nebude mať dopad na štátny rozpočet.